b'\n_START_ARTICLE_\nKimmo Latvam\xc3\xa4ki\n_START_SECTION_\nLatvam\xc3\xa4en nuoruusvuodet\n_START_PARAGRAPH_\nMelontaan Latvam\xc3\xa4ki tutustui vuonna 1985, kun Raimo Pihlava aloitti Ruovedell\xc3\xa4 melontakoulun. Ensimm\xc3\xa4iset vuodet melonta oli h\xc3\xa4nelle vain leikkimielinen harrastus, mutta vuonna 1987 h\xc3\xa4n osallistui ensimm\xc3\xa4iseen kilpailuunsa. S\xc3\xa4\xc3\xa4nn\xc3\xb6llisen harjoittelun Latvam\xc3\xa4ki aloitti 13-vuotiaana ja samana vuonna h\xc3\xa4n sai mitalin nuorisomestaruuskilpailuista. Alun melko laihan menestyksen j\xc3\xa4lkeen Latvam\xc3\xa4ki voitti 18-vuotiaana juniorien maailmancupin Hollannissa. Vuonna 1996 Latvam\xc3\xa4ki siirtyi kokop\xc3\xa4iv\xc3\xa4iseksi urheilijaksi.'